Asterix Lusitaniassa

**Asterix Lusitaniassa** () on 41.&nbsp;*[[Asterix seikkailee]]* -albumi, joka julkaistiin vuonna 2025.

## Juoni

Foinikialainen kauppias Epidemais on jälleen kerran saapunut rahtilaivallaan Asterixin kylään. Tällä kertaa hänellä on mukana matkustaja, lusitanialainen Kaikonpielès, joka on tullut pyytämään Asterixin kylän apua. Kaikonpielèsin paras ystävä, garumin valmistaja Viilailès, on vangittu syytettynä yrityksestä murhata Julius Caesar myrkytetyllä garumilla, ja hänet uhataan syöttää leijonille. Epidemaisin kyydissä Asterix, Obelix, Idefix ja Kaikonpielès matkustavat Lusitaniaan.

Sillä välin Lusitaniassa korruptoitunut maaherra Corotus on yhdessä lusitanialaisen petturin Pentelèsin kanssa punonut juonia ja lavastanut Viilailèsin syylliseksi. Corotus pyrkii nousemaan Caesarin neuvonantajaksi, ja sen jälkeen jopa syrjäyttämään Caesarin, ja Pentelès saa tästä palkkioksi uuden talon ja orjia.

Laivamatkalla Galliasta Lusitaniaan Kaikonpielès kertoo gallialaisille että lusitanialaiset ovat luonteeltaan alakuloisia koska heidän johtajansa Viriatus petettiin ja joutui kärsimään tappion roomalaisia vastaan. Kun Asterix, Obelix, Idefix ja Kaikonpielès pääsevät perille Lusitaniaan, heitä vastassa on Viilailèsin tytär Oxala, joka kertoo että hänen isäänsä pidetään vankina Olisipon kaupungissa.

Matkalla Olisipoon seurue tapaa Essãon huoltoasemalla gallialaisen pariskunnan Telefaksixin ja Analoginen. Olisipossa satamatyöläinen Opasmiès kertoo Asterixille että garumin suurvalmistaja Croisos Lupus pyrkii syrjäyttämään Viilailèsin garumin markkinoilta omalla tuotteellaan, Garum Lupusilla. Petturi Pentelès kuulee tämän ja ryntää maaherra Corotuksen palatsiin varoittamaan maaherraa gallialaisten tulosta. Corotus antaa heistä etsintäkuulutuksen.

Käytyään tutustumassa Garum Lupusin Lusitanian haarakonttoriin gallialaiset törmäävät roomalaiseen partioon, jolloin syntyy tappelu. Gallialaisten hakattua roomalaiset he saavat tietää että heidät on etsintäkuulutettu. Gallialaiset tapaavat uudelleen Telefaksixin ja Analoginen jotka ovat tulleet Olisipoon pariksi päiväksi, ja saavat idean että heidät voitaisiin naamioida lusitanialaisiksi jotta he pääsevät soluttautumaan vankilaan. Samalla maaherra Corotus kertoo Pentelèsille että Caesar on saapumassa Olisipoon ja tätä varten hän aikoo järjestää omalla huvikaleerillaan suuret orgiat. Vankilassa Viilailès kertoo Asterixille ja Obelixille Corotuksen ja Pentelèsin juonesta.

Gallialaiset saapuvat Corotuksen huvikaleerille, Telefaksix ja Analogine ovat päässeet kutsuvieraiksi ja Asterix ja Obelix esittävät heidän henkivartijoitaan. Kaleerilla Asterix pyytää lusitanialaista majatalonpitäjää Gamaa tarjoilemaan Pentelèsille lusitanialaista viiniä reilusti ja usein. Kun Pentelès alkaa olla humalassa, Asterix kertoo hänelle punoneensa juonen myrkyttämällä Caesarin garumin.

Humalaisen Pentelèsin harkintakyky pettää ja hän alkaa kovaan ääneen huutaa olleensa itse se joka myrkytti Caesarin garumin, nimeten myös maaherra Corotuksen kumppanikseen. Corotus huomaa Caesarin kuulleen tämän ja käskee legionaalaisiaan pidättämään Pentelèsin. Syntyy tappelu jonka aikana Asterix ja Obelix pääsevät taas hakkaamaan roomalaisia, mutta kesken kaiken Caesar puuttuu peliin ja määrää Corotuksen, Croisos Lupuksen ja Pentelèsin vangittaviksi.

Caesar antaa vapauttaa Viilailèsin ja gallialaiset pääsevät lähtemään. He palaavat Viilailèsin kotikylään jossa Oxala riemastuu tavattuaan jälleen isänsä. Pidetään suuri juhla-ateria, ja seuraavana aamuna gallialaiset palaavat Epidemaisin laivalla Galliaan, jossa pidetään taas perinteinen juhla-ateria.

## Yksityiskohtia
* Didier Conrad perusti lusitanialaisten hahmot Albert Uderzon työhön albumeissa *[[Jumaltenrannan nousu ja tuho]]* ja *[[Kilpa-ajo halki Italian]]* ja perusti lusitanialaisten naisten puvut perinteisiin portugalilaisiin pukuihin. Maaliskuussa 2025 tehty luonnos albumin kansikuvaksi esittää albumin päähenkilöitä seisomassa perinteisellä portugalilaisella mosaikkiilattialla joka esittää kahta turskaa.
* Kaikonpielès (alkuperäinen ranskankielinen nimi Boulquiès) esiintyi ensimmäisen kerran nimeämättömänä taustahahmona albumissa *Jumaltenrannan nousu ja tuho* jossa roomalaisten rakentamiseen käyttämä orjatyövoima vähenee vähä vähältä.
* Albumin ensimmäisessä ruudussa on pieni jatkumovirhe. Akvavitix kertoo ostavansa yhä maaöljyä Epidemaisilta, vaikka albumissa *[[Asterixin harharetket]]* hän korvasi sen punajuuren mehulla.
* Albumissa esiintyy runsaasti viittauksia portugalilaiseen alakuloiseen *saudade*-mielentilaan, perinteiseen portugalilaiseen mosaiikkiin, *pastel de nata* -leivonnaisiin, Esso- ja FTSE-yhtiöihin, ja vuoden 1974 neilikkavallankumoukseen. Albumin viimeisessä tappelukohtauksessa nähdään Nellia Furtado esittämässä vuoden 1830 maalausta *[[Vapaus johtaa kansaa]]* ja laulamassa Fernão de Magalhãesista ja Fernando Pessoasta.
* Deli Furtadon lähellä nähdään pikkulapsi pelaamassa jalkapalloa yllään Portugalin maajoukkueen värit. Lapsi muistuttaa nuorta Cristiano Ronaldoa.

## Lähteet